b'\n_START_ARTICLE_\n\xc5\xbdelezov III sulfat\n_START_SECTION_\nIdentifikacija snovi ali pripravka:\n_START_PARAGRAPH_\nIdentifikacija snovi ali pripravka: Ferikol Uporaba snovi ali pripravka: \xc4\x8ci\xc5\xa1\xc4\x8denje odpadnih vod\n_START_SECTION_\nSestava s podatki o nevarnih sestavinah:\n_START_PARAGRAPH_\nKemijsko ime je \xc5\xbeelezov III sulfat. Ute\xc5\xbeni procent je 41-44%. \xc4\x8crkovni znak za nevarnost je C, kar pomeni jedko.\n_START_SECTION_\nUgotovitve o nevarnih lastnostih:\n_START_PARAGRAPH_\nNapotki za nevarnost: Pri stiku z o\xc4\x8dmi povzro\xc4\x8da opekline. Pri stiku z o\xc4\x8dmi povzro\xc4\x8da dra\xc5\xbeenje, bole\xc4\x8dino, solzenje, porde\xc4\x8denje o\xc4\x8di in kemi\xc4\x8dno vnetje ro\xc5\xbeenice; \xc4\x8de vnetje ni pravilno zdravljeno lahko pride do nepopravljive po\xc5\xa1kodbe vida. Pri zau\xc5\xbeitju povzro\xc4\x8da dra\xc5\xbeenje in kemi\xc4\x8dne opekline v ustih, grlu, po\xc5\xbeiralniku in \xc5\xbeelodcu; lahko pride do bole\xc4\x8din v grlu, trebuhu, \xc5\xbeelodcu in do diareje ter slabosti. V razred\xc4\x8deni obliki snov ni nevarna za okolje.\n_START_SECTION_\nUkrepi za prvo pomo\xc4\x8d:\n_START_PARAGRAPH_\nVdihovanje Osebo moramo odpeljati na sve\xc5\xbe zrak. \xc4\x8ce je dihanje ote\xc5\xbeeno, se je treba posvetovati z zdravnikom. Zau\xc5\xbeitje \xc4\x8ce snov zau\xc5\xbeijemo moramo sprati usta z vodo, spiti ve\xc4\x8d kozarcev vode ali mleja, ne smemo pa izsiljevati bruhanja. Stik s ko\xc5\xbeo in o\xc4\x8dmi: \xc4\x8ce snov pride v stik s ko\xc5\xbeo moramo le to takoj sprati z veliko vode. Onesna\xc5\xbeeno obleko je treba sle\xc4\x8di. \xc4\x8ce je ko\xc5\xbea vzdra\xc5\xbeena, se je treba posvetovati z zdravnikom. \xc4\x8ce snov pride v stik z o\xc4\x8dmi jih moramo takoj vsaj 15 minut izpirati z vodo in poiskati zdravni\xc5\xa1ko pomo\xc4\x8d.\n_START_SECTION_\nUkrepi ob po\xc5\xbearu:\n_START_PARAGRAPH_\n\xc5\xbdelezov III sulfat ne gori._NEWLINE_Posebne nevarnosti za po\xc5\xbearu izpostavljeno osebje Pri toplotnem razkroju je mo\xc5\xbeno nastajane SO\xe2\x82\x93 plinov._NEWLINE_Primerna sredstva za ga\xc5\xa1enje Ne gori._NEWLINE_Posebna za\xc5\xa1\xc4\x8ditna oprema za gasilce: Uporabiti primerno varnostno opremo.\n_START_SECTION_\nUkrepi ob nezgodnih izpustih\n_START_PARAGRAPH_\nPrevidnostni ukrepi, ki se nana\xc5\xa1ajo na ljudi: Obvezna uporaba za\xc5\xa1\xc4\x8ditne obleke, rokavic (vse iz gume ali PVC) in za\xc5\xa1\xc4\x8ditnih o\xc4\x8dal._NEWLINE_Ekolo\xc5\xa1ki za\xc5\xa1\xc4\x8ditni ukrepi V primeru nezgode pri transportu obvestiti uporabnike cest. Prepre\xc4\x8diti iztok v kanal. Pri razlitju ve\xc4\x8dje koli\xc4\x8dine uporabimo interno sredstvo za absorbcijo (pesek, zemlja), produkt nevtraliziramo z natrijevim karbonatom, apnom ali kalcijevim karbonatom in odstranimo. Ostanek ali manj\xc5\xa1e koli\xc4\x8dine sprati z veliko koli\xc4\x8dino vode.\n_START_SECTION_\nRavnanje z nevarno snovjo/pripravkom in skladi\xc5\xa1\xc4\x8denje\n_START_PARAGRAPH_\nRavnanje \xc4\x8crpati s \xc4\x8drpalkami, primernimi za \xc4\x8drpanje kislin oz. jedkih snovi. Skladi\xc5\xa1\xc4\x8denje Za skladi\xc5\xa1\xc4\x8denje priporo\xc4\x8damo posebne materiale, odporne na kislino (PVC, pleksi steklo, polietilen, ebonit). Hraniti pro temperaturah med 0 in 35 \xc2\xb0C.\n_START_SECTION_\nNadzor nad izpostavljenostjo/varnost in zdravje pri delu\n_START_PARAGRAPH_\nZa osebno za\xc5\xa1\xc4\x8dito moramo uporabljati za\xc5\xa1\xc4\x8ditno masko za za\xc5\xa1\xc4\x8dito dihal (pri nevtralizaciji z apnom), za\xc5\xa1\xc4\x8ditne rokavice za roke, za\xc5\xa1\xc4\x8ditna o\xc4\x8dala za o\xc4\x8di in za\xc5\xa1\xc4\x8ditno obleko za ko\xc5\xbeo.\n_START_SECTION_\nFizikalne in kemijske lastnosti\n_START_PARAGRAPH_\nSnov je teko\xc4\x8dina, ima \xc5\xa1ibko kiselkast vonj in je rjave barve.\n_START_SECTION_\nObstojnost in reaktivnost\n_START_PARAGRAPH_\nSnov je obstojna pri normalnih temperaturah. Pri povi\xc5\xa1anih temperaturah zaradi termi\xc4\x8dnega razpada nastajajo SO\xe2\x82\x93 plini. Nekatere kovine, kot npr. \xc5\xbeelezo, jeklo, aluminij in alkali\xc4\x8dni ali oksidacijski reagenski so s snovjo nezdru\xc5\xbeljivi. Pri stiku s kovinami se razvije vodik. Nevarno produkti razvoja so SO\xe2\x82\x93 plini.\n_START_SECTION_\nToksikolo\xc5\xa1ki podatki\n_START_PARAGRAPH_\nTakoj\xc5\xa1nji nevarni u\xc4\x8dinki na zdravje: Dra\xc5\xbei ko\xc5\xbeo. Oplaknite povzro\xc4\x8dene opekline sluznice, o\xc4\x8di in dihalnih organov.\n_START_SECTION_\nEkotoksikolo\xc5\xa1ki podatki\n_START_PARAGRAPH_\nU\xc4\x8dinki, obna\xc5\xa1anje, razgradnja nevarne snovi v okolju: Med hidrolizo se spojina spremeni v \xc5\xbeelezov hidroksid s pH 5-7. V prisotnosti fosfatov pride do nastanka \xc5\xbeelezo-fosfatnih kompleksov.\n_START_SECTION_\nOdstranjevanje\n_START_PARAGRAPH_\nOdstranjevanje v skladu z doma\xc4\x8do zakonodajo. Odpadke produkta moramo razred\xc4\x8diti z vodo in nevtralizirati z raztopino sode, odpadno embala\xc5\xbeo pa sprati z vodo in vodo nevtralizirati z raztopino sode.\n_START_SECTION_\nTransportni podatki\n_START_PARAGRAPH_\nOpozorilne oznake: UN \xc5\xa1tevilka: 3264 Anorg. teko\xc4\x8dina, jedka, kisla, n.d.n, embala\xc5\xbena skupina III, razred 8. Splo\xc5\xa1ni ukrepi, ki jih mora izvajati voznik so ustavitev motorja, oble\xc4\x8dena za\xc5\xa1\xc4\x8ditna obleka in ob razlitju obvestiti policijo in gasilce. \xc4\x8ce snov izteka je odprtino po mo\xc5\xbenosti treba zama\xc5\xa1iti brez rizika. \xc4\x8ce snov izteka na zemljo ferikol zajezite in pre\xc4\x8drpajte s \xc4\x8drpalkami v rezervar ali kontejner, razred\xc4\x8dite z veliko koli\xc4\x8dino vode in nevtralizirajte z rastopino sode. \xc4\x8ce snov izte\xc4\x8de v vodo je potrebno opozoriti vse uporabnike.\n_START_SECTION_\nZakonsko predpisani podatki o predpisih\n_START_PARAGRAPH_\nOzna\xc4\x8devanje nevarne kemikalije v skladu s Pravinikom o razvr\xc5\xa1\xc4\x8danju, pakiranju in ozna\xc4\x8devanju nevarnih snovi. Oznaka za nevarnost je C-jedko, opozorilni stavki so R 34:povzro\xc4\x8da opekline, obvestilni stavki pa so S 26:\xc4\x8de pride v stik z o\xc4\x8dmi takoj izprati z obilo vode in poiskati zdravni\xc5\xa1ko pomo\xc4\x8d, S 27:takoj sle\xc4\x8di vso onesna\xc5\xbeeno obleko, S 37/39:nositi primerne za\xc5\xa1\xc4\x8ditne rokavice in za\xc5\xa1\xc4\x8dito za o\xc4\x8di/obraz.\n_START_SECTION_\nDruge informacije\n_START_PARAGRAPH_\nPodatki so namenjeni izklju\xc4\x8dno varnosti in temeljijo na trenutnem znanju in izku\xc5\xa1njah.'